Diari Oficial de la Generalitat Valenciana


Sumari del DOGV 7483, del 11-03-2015 (2015/2035)

Notificació de la sentència dictada en el procediment ordinari número 684/2012.
-------------------------------------------------------------------------------

### Dades del document

Número de DOGV
:   7483

Data del DOGV
:   11-03-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/2035


Organisme emissor
:   Jutjat de Primera Instància Número 6 de València

Tipus de document
:   Edicte

Notificació de la sentència dictada en el procediment ordinari número 684/2012. [2015/2035]  
Ordinari LTQ-311.8.5 - 684/0806-CY  
De: Comunitat de Propietaris del Carrer Sorní, número 1, de València.  
Procuradora: Rosa Ana Pérez Puchol.  
Contra: Banco Guipuzcoano, SA, Hisenda Pública i Armil·lar Immobles, SL.  
En este procediment, seguit a instàncies de Comunitat de Propietaris del Carrer Sorní, número 1, contra Banco Guipuzcoano, SA, Hisenda Pública i Armil·lar Immobles, SL, s'ha dictat sentència que, literalment, és com seguix:  
  
«Estime la demanada interposada en nom de la comunitat de propietaris de l'edifici siti al carrer de Sorní, número 1, de València, condemne Armil·lar Immobles, SL, a pagar a l'actora la quantitat de 2.677,50 euros, més interessos, declarant la preferència del crèdit de la comunitat respecte de la hipoteca constituïda a favor de Banco Guipuzcoano, SA, quant a la vivenda de la porta 6, i embargament a favor de la Hisenda Pública que grava la vivenda i la plaça de garatge número 32 de l'edifici per import de 1.765,66, quant a la primera, i 212,37 quant a la segona, amb imposició de costes a les mercantils demandades i sense imposició a la Hisenda Pública.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'interposarà davant del tribunal que haja dictat la resolució que s'impugne dins del termini de 20 dies comptats des de l'endemà de la notificació d'aquella. En la interposició del recurs, la persona apel·lant haurà d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen (art. 458 LECn).  
Així mateix, no s'admetrà si, en interposar-la, la part no acredita haver consignat en l'entitat Banesto i en el compte de depòsits i consignacions número 6491466269437390641 4444 0000 22 131430, oberta a nom d'este jutjat, amb referència al present procediment, la quantitat de cinquanta (50) euros en concepte de depòsit per a recórrer, d'acord amb la disposició addicional 15a de la Llei Orgànica del Poder Judicial (introduïda per la LO 1/2009, de 3 de novembre).  
Tampoc no es donarà curs a l'apel·lació (fora de les exempcions previstes en l'article 4 de la la Llei 10/2012, de 20 de novembre), si no es presenta model de taxa 696 diligenciat telemàticament d'acord amb allò que s'ha previngut en l'Orde DRV 4188/12, que aprova el model d'autoliquidació.»  
  
I atés que el demandat, Armil·lar Immobles, SL, es troba en parador desconegut, s'expedix el present edicte a fi que li valga de notificació en forma.  
  
València, 16 de febrer de 2015.- La secretària judicial: Carmen Rodero Monreal.